రాజశేఖర్ (నటుడు)

**డాక్టర్ రాజశేఖర్** తెలుగు సినిమా నటుడు. ఈయన తెలుగు, తమిళ సినిమాలలో వివిధ పాత్రలలో నటించాడు. ఇతని మొదటి చిత్రం వందేమాతరం.

## బాల్యం, విద్యాభ్యాసం
రాజశేఖర్ 1962, ఫిబ్రవరి 4 న తమిళనాడు రాష్ట్రంలోని థేని జిల్లా లక్ష్మీపురంలో జన్మించాడు. ఆయన తల్లిదండ్రులు వరదరాజన్‌ గోపాల్‌, ఆండాళ్ పిళ్ళై. తండ్రి శేఖర్ ఒక పోలీసు అధికారి. రాజశేఖర్ చిన్నతనంలో ఎన్. సి. సి విద్యార్థి. మొదట్లో తండ్రిలాగే పోలీసు అధికారి కావాలనుకున్నా తండ్రి కోరిక మేరకు వైద్యవిద్యనభ్యసించాడు. చెన్నైలో కొంతకాలం ప్రాక్టీసు చేశాడు. అక్కడే అతను అడయార్ ఫిలిం ఇన్స్టిట్యూట్ లో నటన నేర్చుకున్నాడు. త‌రువాత భార‌తీరాజా తెర‌కెక్కించిన‌పుదుమై పెన్ చిత్రంలో ఓ కీల‌క పాత్ర ద్వారా చిత్ర‌సీమ‌లో ప్ర‌వేశించారు రాజ‌శేఖ‌ర్. తెలుగులో ప్ర‌తిఘ‌ట‌న‌ చిత్రం ద్వారా మంచి గుర్తింపు సంపాదించారు. ఆ చిత్రంలో పోలీసాఫీస‌ర్ గా న‌టించిన రాజ‌శేఖ‌ర్ ఆ త‌రువాత అంకుశంలోనూ ప‌వ‌ర్ ఫుల్ పోలీస్ గా న‌టించి ఆక‌ట్టుకున్నారు. అంకుశం ఘ‌న‌విజ‌యం రాజ‌శేఖ‌ర్ కు యాంగ్రీ మేన్ గుర్తింపు సంపాదించి పెట్టింది. ఆ త‌రువాత వ‌రుస‌గా ప‌లు ప‌వ‌ర్ ఫుల్ రోల్స్ న‌టించి ఆక‌ట్టుకున్నారాయ‌న‌. మొద‌ట్లోనే ప‌లు వైవిధ్య‌మైన పాత్ర‌ల‌తో మురిపించారు రాజ‌శేఖ‌ర్. త‌లంబ్రాలులో రాజ‌శేఖ‌ర్ అభిన‌యానికి బెస్ట్ విల‌న్ గా ఆయ‌న‌కు నంది అవార్డు ల‌భించింది. ఆ పై రెగ్యుల‌ర్ క‌మ‌ర్షియ‌ల్ హీరోస్ లాగా అల్ల‌రి ప్రియుడు సినిమాతో మారిపోయారు. 

## కుటుంబం
1991లో సహనటి జీవితను వివాహం చేసుకున్నాడు. ఈ దంపతులకు ఇద్దురు కూతుర్లు - శివాని, శివాత్మిక. శివాని ఎం.బి.బి.ఎస్. చదువుతోంది. శివాత్మిక సినిమా రంగంలో అడుగు పెట్టింది. 2019లో విజయ్ దేవరకొండ సోదరుడు ఆనంద్ దేవరకొండ, శివాత్మిక ముఖ్య పాత్రల్లో కలిసి నటించిన దొరసాని అనే చిత్రం విడుదలైంది.

## సినిమా వృత్తి
దాదాపు 38 ఏళ్ల నట జీవితంలో అతను దాదాపు 80 సినిమాల్లో నటించాడు. రాజశేఖర్ తొలి సినిమా వందేమాతరం. అంకుశం సినిమాలో ఆయన పోషించిన పోలీసు పాత్ర నిజజీవితంలో కొంతమంది పోలీసులను కూడా ప్రభావితం చేసింది. ఆయన ఆవేశపరుడైన యువకుని (యాంగ్రీ యంగ్‌మాన్) పాత్రలకు ప్రసిద్ధి. మొదట్లో ఆయన పాత్రకు సాయి కుమార్ గాత్రదానం చేశాడు.

ఒక దశలో సినిమాలో సరిగా ఆడక స్వంత ఇల్లు కూడా అమ్ముకోవలసి వచ్చింది. గరుడవేగ సినిమా తర్వాత మళ్ళీ నిలదొక్కుకోగలిగాడు. 2019లో ఆయన నటించిన కల్కి సినిమా విడుదలైంది.

## నటించిన చిత్రాలు
*ఎక్స్‌ట్రా ఆర్డినరీ మ్యాన్ (2023)
*శేఖర్‌ (2022)
*దెయ్యం (2021)
*అర్జున (2020)
*కల్కి (2019)
*పిఎస్‌వి గరుడ వేగ (2017)
*గడ్డం గ్యాంగ్ (2015)
*మహంకాళి (2013)
*మా అన్నయ్య బంగారం (2010)
*నా స్టైలే వేరు (2009)
*సత్యమేవ జయతే (2009)
*గోరింటాకు (2008)
*ఎవడైతే నాకేంటి (2007)
* రాజబాబు (2006)
* నాయకుడు  (2005)
*ఆప్తుడు (2004)
*ఆయుధం (2003)
*విలన్ (2003) 
*భరతసింహారెడ్డి (2002)
*శేషు (2002)
*శుభకార్యం (2001)
*సింహరాశి (2001)
*మా అన్నయ్య (2000)
*మనసున్న మారాజు (2000)
*ఒక్కడు చాలు (2000)
*రవన్న (2000)
*మెకానిక్ మావయ్య (1999)
*బొబ్బిలి వంశం (1999)
*నేటి గాంధీ (1999)
*శివయ్య (1998)
*దీర్ఘ సుమంగళీ భవ (1998)
*సూర్యుడు (1998)
*మా ఆయన బంగారం (1997) 
*ఓంకారం (1997)
*రథయాత్ర (1997)
*వేటగాడు (1996)
*ఘటోత్కచుడు (1995) 
*రాజసింహం (1995)
*అన్న (1994)
*ఆవేశం (1994)
*అంగ రక్షకుడు (1994)
*గ్యాంగ్ మాస్టర్ (1994)
*అల్లరి ప్రియుడు (1993)
*అమ్మకొడుకు (1993) 
*బలరామకృష్ణులు (1992) 
*అహంకారి (1992)
*అక్క మొగుడు (1992)
*మొరటోడు నా మొగుడు (1992)
*ఆగ్రహం (1991)  
*మగాడు (1990)
*పాప కోసం (1990)
*శిలా శాసనం (1990)
*రౌడీయిజం నశించాలి (1990)
*వింత దొంగలు (1989)
*మంచివారు మావారు (1989)
*ధర్మ యుద్ధం(1989)
*యమపాశం (1989)
*చెన్నపట్నం చిన్నోళ్ళు (1989)
*ప్రజాతీర్పు (1989)
*అంకుశం (1989)
*మమతల కోవెల (1989)
*ఆర్తనాదం (1989)
*బావా మరుదుల సవాల్ (1988)
*స్టేషన్ మాస్టర్ (1988)
*ఇంద్రధనస్సు (1988)
*మిస్టర్ హీరో (1988)
*నీకు నాకు పెళ్ళంట (1988)
*అన్నపూర్ణమ్మగారి అల్లుడు (1988)
*నవభారతం (1988) 
*న్యాయం కోసం (1988)
*ఆరాధన (1987)
*శ్రుతిలయలు (1987)
*ఇదా ప్రపంచం (1987) 
*యుగకర్తలు (1987) 
*ఆహుతి (1987) 
*మిస్టర్ భరత్ (1986)
*కాష్మోరా (1986)
*అరుణ కిరణం (1986)
*రేపటి పౌరులు (1986)
*తలంబ్రాలు (1986)
*చల్లని రామయ్య చక్కని సీతమ్మ (1986)
*దొర బిడ్డ (1986)
*ఈ ప్రశ్నకు బదులేది? (1986) 
*వందేమాతరం (1985)
*ప్రతిఘటన (1985) 

## పురస్కారాలు
* 1990 - మగాడు సినిమా - ఫిల్మ్‌ఫేర్ ఉత్తమ నటులు – తెలుగు
* 1994 - అన్న సినిమా - ఫిల్మ్‌ఫేర్ ఉత్తమ నటులు – తెలుగు
* 1986 - త‌లంబ్రాలు - బెస్ట్ విల‌న్ - నంది అవార్డు 

## మూలాలు

## ఇతర లింకులు
*

వర్గం:తెలుగు సినిమా నటులు
వర్గం:1962 జననాలు
వర్గం:జీవిస్తున్న ప్రజలు
వర్గం:రాజకీయాలలో సినీనటులు